පළාතේ නිදහස් පෙරමුණේ අපේක්ෂකයාගේ ජයග්‍රහණය පතා අපමණ වෙහෙසක් ගෙන දිව රෑ නොබලා කටයුතු කිරීම නිසා එම අපේක්ෂකයා ජයග්‍රහණය කර අමාත්‍යධුරයක් ලැබුනේ වුවද ජෙරොම්ට රජයේ කිසිදු රැකියාවක් ලබා ගැනීමට නොහැකි වූයේ ඔහු සාමාන්‍ය පෙල ඉංග්‍රීසි විෂය පමණක් සමත්ව සිටීම හේතුවෙනි. වාමාංශික දේශපාලනයෙන් මෙන්ම මැදපන්ති දේශපාලනයෙන්ද කිසිදු සහනයක් සතුටක් ලබා ගැනීමට නොහැකි වූ ජෙරොම් අයියාගේ තරුණ වයස ඉක්මයාමට පෙර ඔහුගේ සිව් අවුරුදු ආදරය අතහැරෙන්නේ පිට පිට එන හෙණගෙඩි පුපුරන්නාක් මෙනි. ඔහු වෙතින් ඉංග්‍රීසි ඉගෙනගත් ගමේ මනා පෙනුමැති, වත්පොහොසත්කම් නොමැති තරුණියකගේ ඉල්ලීම පරිදි ජෙරොම් අයියා ඇය හා ආදරයෙන් බැඳෙන්නට විය. ඇයගේ පවුලේ දරිද්‍රතාව නිසාම කලින් සිටම ජෙරොම් අයියා ඇයට ඉංග්‍රීසි ඉගැන්වූයේ ගාස්තුවක් අයනොකර නොමිලේම බව ම හොදින් දන්නා කරුණකි. ආදරය ක්‍රමයෙන් මෝරා යද්දී දේශපාලන බලපෑම් මත රාජ්‍ය බැංකුවක රැකියාවක් ලබාගත් ඇය ජෙරොම් අයියා සමග තිබූ ආදරයට තිත තැබුවේ පුදුමාකාර ලෙසිනි. මෙම සිද්ධියෙන් පසු ජෙරොම් අයියා මා සමග පැවසූයේ තමන් ඉදිරි ජීවිත කාලයේදී විවාහ නොවී තනිකඩව ජීවත් වන බවයි. මෙම කථාව ඇසීමෙන් අනතුරුව මට ජෙරොම් අයියා ගැන මහත් දුකක් ඇති විය. එවකට රාජ්‍ය දෙපාර්තමේන්තුවක රැකියාවක් කළ තරුණ වයසේ සිටි මාද ඇතුළු කණ්ඩායමකට ඉංග්‍රීසි ඉගෙන ගැනීමේ ආශාව මෙන්ම අවශ්‍යතාව අති මහත් වූ බැවින් ගමේ තරුණ අප කිහිප දෙනෙක් ජෙරොම් අයියාගෙන් ඉංග්‍රීසි අධ්‍යාපනය ලබා ගැනීමට කටයුතු සිදු වුයේ නිතැතින්මයි. ඔහු අප තරුණ පිරිසට මනා ඉංග්‍රීසි අධ්‍යාපනයක් ලබා දීමට කටයුතු කළ අතර ඔහුගේ ඉගැන්වීම් ක්‍රමවල තිබූ සරල කම නිසාම අප සියල්ලන්ගේ ඉංග්‍රීසි දැනුම වර්ධනය වී පසු කාලීනව අපේ රැකියාවල උසස්වීම්වලට එය දැඩි බලපෑමක් වූ බව සඳහන් කල යුතුමය.
පළාතේ නිදහස් පෙරමුණේ අපේක්ෂකයයාගේ ජයග්‍රහණය පතා ක්‍රියාකළද රැකියාවක් නොළැඹුනේ කාටද ?
ජෙරොම්ට